LV
C 15/30
Eiropas Savienības Oficiālais Vēstnesis
16.1.2023.
Prasītājas prasījumi Eiropas Savienības Tiesai ir šādi: — atzīt, ka, iekasējot lielāku ikgadējo ekspluatācijas nodokli par mehāniskajiem transportlīdzekļiem, kas reģistrēti citās dalībvalstīs pirms 2009. gada 1. janvāra un ievesti Maltā pēc minētā datuma, nekā līdzīgiem iekšzemē reģistrētiem transportlīdzekļiem, saskaņā ar Mehānisko transportlīdzekļu reģistrācijas un licencēšanas akta ceturto grafiku, kas grozīts ar 2009. gada aktu Nr.
VI, Maltas likumu 368. nodaļu, Malta nav izpildījusi pienākumus, kas tai noteikti LESD 110. pantā; un — piespriest Maltas Republikai atlīdzināt tiesāšanās izdevumus.
Pamati un galvenie argumenti Komisija apgalvo, ka Malta nav izpildījusi savus pienākumus saskaņā ar LESD 110. pantu, iekasējot lielāku ikgadējo ekspluatācijas nodokli par mehāniskajiem transportlīdzekļiem, kas reģistrēti citās dalībvalstīs pirms 2009. gada 1. janvāra un ievesti Maltā pēc minētā datuma, nekā ikgadējo ekspluatācijas nodokli, ko piemēro līdzīgiem iekšzemē reģistrētiem transportlīdzekļiem.
Apelācijas sūdzība, ko 2022. gada 11. novembrī iesniedza Helsingin Bussiliikenne Oy par Vispārējās tiesas (sestā palāta paplašinātā sastāvā) 2022. gada 14. septembra spriedumu lietā T-603/19, Helsingin Bussiliikenne Oy/Eiropas Komisija (Lieta C-697/22 P) (2023/C 15/33) Tiesvedības valoda – somu Lietas dalībnieki Apelācijas sūdzības iesniedzēja: Helsingin Bussiliikenne Oy (pārstāvji: O. Hyvönen, advokāts, un N. Rosenlund, advokāte) Pārējās lietas dalībnieces: Eiropas Komisija, Somijas Republika, Nobina Oy un Nobina AB
Prasījumi Apelācijas sūdzības iesniedzējas prasījumi ir šādi: — pilnībā atcelt Vispārējās tiesas 2022. gada 14. septembra spriedumu lietā T-603/19 (1); — pilnībā apmierināt tās Vispārējā tiesā iesniegtos prasījumus apelācijas sūdzībā izklāstīto pamatu dēļ, un — piespriest Eiropas Komisijai pilnā apmērā atlīdzināt apelācijas sūdzības iesniedzējai tiesvedībā Eiropas Savienības Tiesā un Vispārējā tiesā radušos tiesāšanās izdevumus kopā ar likumiskajiem procentiem.
Pamati un galvenie argumenti Eiropas Savienības Vispārējā tiesa (turpmāk tekstā – “Vispārējā tiesa”) esot lēmusi par lietu T-603/19 neatbilstoši Savienības tiesībām un esot prettiesiski noraidījusi Helsingin Bussiliikenne Oy prasību.
Vispārējā tiesa esot kļūdaini lēmusi par pirmo pamatu, kas attiecas uz būtisku procesuālo kļūdu, jo apstrīdētais Komisijas lēmums esot ticis pieņemts, pārkāpjot prasītājas procesuālās tiesības.
Vispārējā tiesa esot arī kļūdaini lēmusi par ceturto prasības pamatu, ciktāl tas attiecas uz samērīguma principu.